अमजद ख़ान

अमजद ख़ान (जन्म: 21 अक्टुबर, 1943 निधन: 27 जुलाई, 1992) हिन्दी फ़िल्मों के एक अभिनेता थे।

अमजद खान का जन्म 1943 में (विभाजन से पूर्व) लाहौर में हुआ था | वह भारतीय फिल्मो में जाने-माने अभिनेता जयंत के पुत्र थे | अभिनेता के रूप में उनकी पहली फिल्म “शोले” थी और यह फिल्म अमजद (Amjad Khan) को शत्रुघ्न सिन्हा के कारण मिली थी , वास्तव में शोले के गब्बर सिंह की भूमिका पहले शत्रु को ही दी गयी थी परन्तु समयाभाव के कारण इनकार कर दिया तो यह भूमिका अमजद खान को मिल गयी |

अभिनय की दुनिया में आने से पूर्व अमजद , के.आसिफ के साथ सहायक निर्देशक के रूप में काम कर रहे थे  | सहायक के रूप में काम करने के साथ ही उन्होंने पहली बार कैमरे का सामना किया और के.आसिफ की फिल्म “लव एंड गॉड” के बाद अमजद खान (Amjad Khan) ने चेतन आनन्द की फिल्म “हिंदुस्तान की कसम” में एक पाकिस्तानी पायलट की भूमिका की | ये दोनों ही भूमिकाये ऐसी थी जो न दर्शको को याद रही और न स्वयं अमजद खान को | अंतत “शोले” को ही अमजद की पहली फिल्म मानते है |

शोले के अलावा अमजद खान (Amjad Khan) ने “कुर्बानी” “लव स्टोरी”  “चरस” “हम किसी से कम नहीं ” “इनकार”  “परवरिश” “शतरंज के खिलाड़ी”  “देस-परदेस”  “दादा"“ गंगा की सौगंध ” “कसमे-वादे” “मुक्कदर का सिकन्दर” “लावारिस” “हमारे तुम्हारे ” “मिस्टर नटवरलाल”  “सुहाग ” “कालिया” “लेडीस टेलर” “नसीब” “रॉकी” “यातना” “सम्राट” “बगावत” “सत्ते पे सत्ता”  “जोश”  “हिम्मतवाला” आदि सैकंडो फिल्मो में यादगार भूमिकाये की | अमजद खान शराब और अन्य बुरी आद्तो से दूर थे |

निर्देशन भी किया

अमजद खान ने अपने लंबे करियर में ज्यादातर नकारात्मक भूमिकाएँ निभाईं। अमिताभ बच्चन, धर्मेन्द्र जैसे सितारों के सामने दर्शक उन्हें खलनायक के रूप में देखना पसंद करते थे और वे स्टार विलेन थे। इसके अलावा उन्होंने कुछ फिल्मों में चरित्र और हास्य भूमिकाएँ अभिनीत की, जिनमें शतरंज के खिलाड़ी, दादा, कुरबानी, लव स्टोरी, याराना प्रमुख हैं। निर्देशक के रूप में भी उन्होंने हाथ आजमाए। चोर पुलिस (1983) और अमीर आदमी गरीब आदमी (1985) नामक दो फिल्में उन्होंने बनाईं, लेकिन इनकी असफलता के बाद उन्होंने फिर कभी फिल्म निर्देशित नहीं की।

पिता को माना गुरु

अमजद अपनी सफलता और अभिनेता के करियर को इतनी ऊँचाई देने का श्रेय पिता जयंत को देते हैं। पिता को गुरु का दर्जा देते हुए उन्होंने कहा था कि रॉयल अकादमी ऑफ ड्रामेटिक आर्ट अपने छात्रों को जितना सिखाती है, उससे ज्यादा उन्होंने अपने पिता से सीखा है। नेशनल स्कूल ऑफ ड्रामा में यदि उन्होंने प्रवेश लिया होता, तो भी इतनी शिक्षा नहीं मिल पाती। उनके पिता उन्हें आखिरी समय तक अभिनय के मंत्र बताते रहे।

दरियादिल अमजद

पर्दे पर खलनायकी के तेवर दिखाने वाले अमजद निजी जीवन में बेहद दरियादिल और शांति प्रिय इंसान थे। अमिताभ बच्चन ने एक साक्षात्कार में बताया था कि अमजद बहुत दयालु इंसान थे। हमेशा दूसरों की मदद को तैयार रहते थे। यदि फिल्म निर्माता के पास पैसे की कमी देखते, तो उसकी मदद कर देते या फिर अपना पारिश्रमिक नहीं लेते थे। उन्हें नए-नए चुटकुले बनाकर सुनाने का बेहद शौक था। अमिताभ को वे अक्सर फोन कर लतीफे सुनाया करते थे।

निधन

एक कार दुर्घटना में अमजद बुरी तरह घायल हो गए। एक फ़िल्म की शूटिंग के सिलसिले में लोकेशन पर जा रहे थे। ऐसे समय में अमिताभ बच्चन ने उनकी बहुत मदद की। अमजद ख़ान तेजी से ठीक होने लगे। लेकिन डॉक्टरों की बताई दवा के सेवन से उनका वज़न और मोटापा इतनी तेजी से बढ़ा कि वे चलने-फिरने और अभिनय करने में कठिनाई महसूस करने लगे। वैसे अमजद मोटापे की वजह खुद को मानते थे। उन्होंने एक साक्षात्कार में बताया था कि- "फ़िल्म ‘शोले’ की रिलीज़ के पहले उन्होंने अल्लाह से कहा था कि यदि फ़िल्म सु‍परहिट होती है तो वे फ़िल्मों में काम करना छोड़ देंगे।" फ़िल्म सुपरहिट हुई, लेकिन अमजद ने अपना वादा नहीं निभाते हुए काम करना जारी रखा। ऊपर वाले ने मोटापे के रूप में उन्हें सजा दे दी। इसके अलावा वे चाय के भी शौकीन थे। एक घंटे में दस कप तक वे पी जाते थे। इससे भी वे बीमारियों का शिकार बने। मोटापे के कारण उनके हाथ से कई फ़िल्में फिसलती गई। 27 जुलाई, 1992 को उन्हें दिल का दौरा पड़ा और दहाड़ता गब्बर हमेशा के लिए सो गया। अमजद ने हिन्दी सिनेमा के खलनायक की इमेज के लिए इतनी लंबी लकीर खींच दी थी कि आज तक उससे बड़ी लकीर कोई नहीं बना पाया है।

डिम्पल कपाड़िया और राखी अभिनीत फ़िल्म 'रुदाली' अमजद ख़ान की आखिरी फ़िल्म थी। इस फ़िल्म में उन्होंने एक मरने की हालात में पहुंचे एक ठाकुर की भूमिका निभाई थी, जिसकी जान निकलते-निकलते नहीं निकलती। ठाकुर यह जानता है कि उसकी मौत पर उसके परिवार के लोग नहीं रोएंगे। इसलिए वह मातम मनाने और रोने के लिए रुपये लेकर रोने वाली रुदाली को बुलाता है।

 फिल्मी सफर 

 पुरस्कार 
 फ़िल्मफ़ेयर पुरस्कार 
 व्यक्तिगत जीवन  अमजद खान का जन्म हैदराबाद में हुआ था। वह मुस्लिम माता-पिता के लिए प्रसिद्ध अभिनेता जयंत के बेटे थे। वह साथी अभिनेता इम्तियाज खान और इनायत खान के भाई थे जिन्होंने केवल एक फिल्म में अभिनय किया था। 1957 में, उन्हें एक बाल कलाकार के रूप में फिल्म अब दिल्ली दूर नहीं में कास्ट किया गया था। उनका परिवार अफगानिस्तान के पठान क्षेत्र गजनी से है। खान ने सेंट थेरेसा हाई स्कूल, बांद्रा में स्कूली शिक्षा की। उन्होंने आरडी नेशनल कॉलेज, बांद्रा में पढ़ाई की और महासचिव थे - सर्वोच्च निर्वाचित छात्र निकाय प्रतिनिधि। वह पहले से ही एक भारी-भरकम "दादा" के रूप में ख्याति प्राप्त कर चुका था और उसका भय और सम्मान किया जाता था। 1972 में, उन्होंने शीला खान से शादी की और अगले वर्ष, उन्होंने अपने पहले बच्चे, शादाब खान को जन्म दिया, जिन्होंने कुछ फिल्मों में अभिनय किया। उनकी एक बेटी अहलम खान और दूसरा बेटा सीमाब खान भी थे। कहा जाता है कि उनका अभिनेत्री कल्पना अय्यर के साथ अफेयर था, जिन्होंने उनकी मृत्यु के बाद किसी से शादी नहीं की।

 प्रमुख फिल्में 
 वर्ष  फ़िल्म  चरित्र  टिप्पणी1996  आतंक  1994  दो फंटूश  1993  रुदाली  1992  दिल ही तो है  1992  आसमान से गिरा  1992  वक्त का बादशाह  1992  विरोधी  जज 1991  लव  1990  लेकिन  1990  महासंग्राम  1990  पति पत्नी और तवायफ़  1989  संतोष  1989  मेरी ज़बान  1989  दोस्त  1988  पीछा करो  1988  पाँच फौलादी  दिलावर ख़ान 1988  दो वक्त की रोटी  1988  इन्तकाम  1988  मालामाल  1988  बीस साल बाद  1988  कंवरलाल  1988  कब्रस्तान  1987  एहसान  1987  इंसानियत के दुश्मन  प्रताप सिंह 1986  जीवा  1986  चमेली की शादी  वकील हरीश 1986  नसीहत  1986  ज़िन्दगानी  भोला 1986  सिंहासन  1986  लव एंड गॉड  1985  पाताल भैरवी  1985  माँ कसम  1985  मोहब्बत  1985  मेरा साथी  1985  अमीर आदमी गरीब आदमी  अकरम 1984  उत्सव  1984  कामयाब  1984  मोहन जोशी हाज़िर हो  1984  माटी माँगे खून  1984  मकसद  बिरजू 1984  पेट प्यार और पाप  1983  अच्छा बुरा  1983  चोर पुलिस  1983  बड़े दिल वाला  1983  नास्तिक  टाइगर 1983 जानी दोस्त  1983  महान  विक्रम सिंह 1983  हिम्मतवाला  1983  हमसे ना जीता कोई  1983  हम से है ज़माना  1982  इंसान  1982  तेरी माँग सितारों से भर दूँ  1982  भागवत  1982  सत्ते पे सत्ता  1982  तकदीर का बादशाह  1982  सम्राट  1982  दौलत  1982  धर्म काँटा  1982  देश प्रेमी  1981  कमांडर 1981  लावारिस  रणवीर सिंह 1981  लव स्टोरी  हवलदार शेर सिंह 1981  लेडीज़ टेलर  1981  जमाने को दिखाना है  1981  बरसात की एक रात  1981  जय यात्रा  1981  कालिया  1981  मान गये उस्ताद  1981  रॉकी  रॉबर्ट डिसूजा 1981  खून का रिश्ता  1981  वक्त की दीवार  1981  नसीब  1981  याराना  1981  हम से बढ़कर कौन  1981  चेहरे पे चेहरा  1980  ख़ंजर  प्रिंस/स्वामीजी 1980  यारी दुश्मनी  बिरजू 1980  कुर्बानी  1980  बॉम्बे 405 मील  वीर सिंह 1980  लूटमार  विक्रम 1980  राम बलराम  सुलेमान सेठ 1980  चम्बल की कसम  1979  हमारे तुम्हारे  1979  सरकारी मेहमान  1979  दो शिकारी  1979  एहसास  1979  हम तेरे आशिक हैं  1979  सुहाग  1979  मीरा  शहंशाह अकबर 1978  सावन के गीत  1978  गंगा की सौगन्ध  1978  मुकद्दर  1978  खून की पुकार  1978  फूल खिले हैं गुलशन गुलशन  1978  बेशरम  दिग्विजय सिंह/धर्मदास 1978  अपना कानून  1978  मुकद्दर का सिकन्दर  1978  हीरालाल पन्नालाल  1978  देस परदेस  भूत सिंह/अवतार सिंह 1978  राम कसम  1977  इंकार  1977  आखिरी गोली  1977  परवरिश  1977  कसम कानून की  1977  चक्कर पे चक्कर  1977  पलकों की छाँव में  1976  चरस  रॉबर्ट 1975  शोले  गब्बर सिंह 1973  हिन्दुस्तान की कसम  
 बतौर निर्देशक 
 वर्ष  फ़िल्म  टिप्पणी1985  अमीर आदमी गरीब आदमी 1983  चोर पुलिस 

 सन्दर्भ 

ख़ान, अमजद
ख़ान, अमजद
ख़ान, अमजद
श्रेणी:1940 में जन्मे लोग
श्रेणी:१९९२ में निधन